TUĞĞA (SIWEL) — Tafsut taberkant win tt-i-d-yemmektan ad yeḥzen, ad yer ttexmam-is Yer deffir, acku aṭas n warrac i yettwanYan, aṭas n lbaṭel i yeḍran, mačči d yiwen i yettwaɛegben i lebda, d temsal-nniḍen ur nefri ar ass-a ur qrib ad frunt. Gar yimeYrasen n tefsut taqbaylit n 2001, yella ujeğğig yeYlin d aleqqaq i wumi qqaren Zahir Buremɛa (Bouremoua).
Zahir d yiwen n yilemẓi aqbayli i d-yusan Yer tudert ass n 04 deg ayyur n Yuct, aseggas n 1981. Ilul deg temnaḍt n Tuğğa, deg usammar n tmurt n Yiqbayliyen. Yettwasnen daYen s yisem n Ğamal deg taddart-is, akka iy-as sawalen.
Zahir d tẓuri:
Seg mi yella d amecṭuḥ iḥemmel ad isel i cna n Teqbaylit, d aya i t-yeğan ad yelmed tagiṭart. Kra n wakud kan yeqqel yetturar yes akken iwata. Yerna yettaru isefra. Γef akken i d-yenna yiwen n yilemẓi n taddart-is, Zahir yesɛa ayen din n yisefra, yeččur azmam, ata Yer gma-s.
Zahir akked TifinaY:
Γef akken i d-nnan kra n yinagan i yellan deg akud-nni d imecṭaḥ Yef Zahir, d akken yettaru agemmay s TifinaY akked yisekkilen n tlaṭinit, yezzuzur-it Yef warrac, yeqqar-asen lemd-t tutlayt-nwen, issin-t tameslayt-nwen.
TimenYiwt-is:
Zahir am netta am yilemẓiyen n tmurt n Yiqbayliyen, ur yefki ara afus, ur yeffir ara deg uxxam, ur yessusem ara i ddel n udabu amharsan. Yemmuger s yidmaren-is tildunin.
YettwanYa deg ass n 09 tuber 2002 Yef lɛacra n yiḍ, deg Tuğğa, s teldunin n yimesbaṭliyen, deg lawan imi adabu aneḍlib yessawjad i tefranin n tYiwanin. Adabu iceggeɛ at wer taYlist (tamsulta), ad heggin u ad ɛassen liḥala. A dYa mi wwḍen s kra n wakud Yer din, arrac n Tuğğa ur ssusmen ara. Bdan kkaten iwakken ad stixren imsultiyen yesḍen seg tYiwant-nsen, dYa dinna i yettwanYa yilemẓi Zahir Buremuɛa Yef tudert n 21 iseggasen kan.
Zahir d ameYras wis 119 n tefsut taberkant. Asmi yettwamḍel deg ubraḥ n tYiwant d igiman n Yiqbayliyen i d-iruḥen. Ass-nni iberdan ttawin akk Yer Tuğğa, ruḥen-d seg ukuẓ n tYemmar, ad ili-n i tikelt taneggarut Yer yidis n umeYras.
D acu ara nexdem i uḥraz n cfawat n umeYras Zahir ?
Ass-a yewwi-d lḥal ad neɛreḍ akken nezmer neY ma yella wamek ara d -nessuffeY isefra-is d ammud ar ad d-yeqqimen d amezruy i lebda i tmetti Taqbaylit.
Yewwi-d lḥal ad tid-nettmekti yal aseggas. Yewwi-d daYen ad nkemmel amennuY n warrac yeYlin deg tefsut. Uran TILELLI s yidamen-nsen, yerna ttwanYan d ileqqaqen.
Ass-a iban ubrid, d win kan ar ad d-yawin taYdemt i kra n wid yeYlin, yettwanYan, yenfan, Yef taluft taqbaylit. Ihi a Tiqbayliyin a Yiqbayliyen ur yelli i terğa-m(t), ddaklem(t), nnaYem(t) Yef Timunent, send ma ifut lḥal.
Akli Muhubi
SIWEL 161640 Aug 17 UTC
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn bak_Cyrl